CELEX: C2005/182/20
Language: lv
Date: 2005-07-23 00:00:00
Title: Tiesas spriedums (otrā palāta) 2005. gada 12. maijā lietā C-444/03 (Verwaltungsgericht Berlin lūgums sniegt prejudiciālu nolēmumu) Meta Fackler KG pret Bundesrepublik Deutschland (Cilvēkiem paredzētas zāles — Homeopātiskās zāles — Valsts tiesību norma, kas no īpašas, vienkāršotas reģistrācijas procedūras izslēdz zāles, kas sastāv no atzītām homeopātiskām vielām, kad to kā homeopātisko zāļu izmantošana nav vispārīgi atzīta)

23.7.2005   
            
            
               LV
            
            
               Eiropas Savienības Oficiālais Vēstnesis
            
            
               C 182/11
            
         
      TIESAS SPRIEDUMS
   
   (otrā palāta)
   2005. gada 12. maijā
   lietā C-444/03 (Verwaltungsgericht Berlin lūgums sniegt prejudiciālu nolēmumu) Meta Fackler KG pret Bundesrepublik Deutschland
       (1)
   
   (Cilvēkiem paredzētas zāles - Homeopātiskās zāles - Valsts tiesību norma, kas no īpašas, vienkāršotas reģistrācijas procedūras izslēdz zāles, kas sastāv no atzītām homeopātiskām vielām, kad to kā homeopātisko zāļu izmantošana nav vispārīgi atzīta)
   (2005/C 182/20)
   tiesvedības valoda — vācu
   Lietā C-444/03 par lūgumu sniegt prejudiciālu nolēmumu atbilstoši EKL 234. pantam, ko Verwaltungsgericht Berlin (Berlīnes Administratīvā Tiesa, Vācija) iesniedza ar lēmumu, kas pieņemts 2003. gada 28. augustā un kas Tiesā reģistrēts 2003. gada 21. oktobrī, tiesvedībā 
         Meta Fackler KG
       pret 
         Bundesrepublik Deutschland
      , Tiesa (otrā palāta) šādā sastāvā: palātas priekšsēdētājs K. V. A. Timmermanss [C. W. A. Timmermans], tiesneši R. Silva de Lapuerta [R. Silva de Lapuerta], K Gulmans [C. Gulmann] (referents), P. Kūris [P. Kūris] un J. Klučka [J. Klučka], ģenerāladvokāts F. Ležē [P. Léger], K. Štranca [K. Sztranc], administratore, 2005. gada 12. maijā ir pasludinājusi spriedumu, kura rezolutīvā daļa ir šāda:
   Eiropas Parlamenta un Padomes 2001. gada 6. novembra Direktīvas 2001/83/EK par Kopienas kodeksu, kas attiecas uz cilvēkiem paredzētām zālēm, 14. un 15. pants jāinterpretē tādā nozīmē, ka tie iestājas pret valsts tiesību normu, kas no īpašas, vienkāršotas reģistrācijas procedūras izslēdz zāles, kas satur dažādas atzītas homeopātiskas vielas, kad to kā homeopātisko zāļu izmantojums nav vispārēji atzīts.
   
      (1)  OV C 21, 24.01.2004.